Yan Vermeerin rəsmlərinin siyahısı

**[[Yan Vermeer]]** (1632–1675) holland incəsənətinin Qızıl Dövr rəssamlarından biridir. Onun əsərlərinin əksəriyyəti dünyanın aparıcı muzeylərində saxlanılır. Vermeer karyerasına 1650-ci illərin əvvəllərində irimiqyaslı Bibliya və mifoloji səhnələr çəkərək başlamış, lakin sonrakı rəsmlərinin əksəriyyətində gündəlik həyatdan səhnələr təsvir edilmişdir. Rəssam həm də şəhər mənzərələri və alleqorik səhnələr çəkmişdir.

Onun populyarlığı onun mövzusundan daha çox mövzularını poetik şəkildə təsvir etməsindən və çox çətin bir həyat sürməsindən qaynaqlanır. Vermeerin 1660-cı illərdəki rəsmləri, ümumiyyətlə, 1670-ci illərdəki əsərlərindən daha populyardır: bəzilərinin nəzərində onun sonrakı işləri daha soyuqdur.

Onun əsərinin ilk tədqiqatçısı fransız jurnalisti və sənətşünası Teofil Torre-Bürger olub. 1850-ci illərdə o, 74 rəsm əsərini Yan Vermeerə aid etmişdir, lakin Torre-Burger bu rəsmlərin bir çoxunda yanılmışdır. Çünki o dövrdə holland rəssamlığı hələ sistemli şəkildə öyrənilməmişdi və orijinallığı müəyyən etmək üçün analitik üsul və üsullar az idi.

Bu gün 35 rəsm ona aid edilir, ikisi üzərində isə sual işarələri var. Vermeerin rəsmlərinin müəllifliyinin tədqiqi və təsdiqi Hollandiyanın İncəsənət Tarixi İnstitutunun işi sayəsində mümkün olub. Bu təşkilat həm muzeylər, həm də akademiya və ictimaiyyət üçün beynəlxalq kontekstdə Hollandiya incəsənətinə dair tədqiqat nəticələrinə və məlumatlara dünya miqyasında çıxışı təmin edir.

Rəssamın ölümündən sonra onun adı iki əsr ərzində unudulub. 1860-cı ildə alman sənətşünası Qustav Fridrix Vaagen "Rəsm alleqoriyası" tablosunu Vermeerin əsəri adlandırdı və 1866-cı ildə fransız sənətşünası Teofil Torre-Bürger rəssamın əsərlərinin kataloqunu nəşr etdirdi və yayımladı. Kataloq beynəlxalq ictimaiyyətin diqqətini cəlb etdi və ustadın rəsmləri Avropa və ABŞ-da kolleksiyaçılar tərəfindən alınmağa başladı və dövlət kolleksiyalarında toplandı. Bundan sonra Yan Vermeer Rembrandt və Frans Hals ilə birlikdə Hollandiya rəssamlığının Qızıl Dövrünün titanı kimi tanındı. Rəssamın, demək olar ki, heç bir əsərinin dəqiq ərsəyə gətirilmə tarixi yoxdur, ona görə də yalnız təqribi illər müəyyən edilə bilir.

## Rəsmlərin siyahısı
Aşağıdakı rəsmlərinin siyahısı rəssamın evləndiyi və Müqəddəs Luka Gildiyasına daxil olduğu 1653-cü ildən 1675-ci ildə ölümünə qədər olan dövrü əhatə edir. Siyahıda şübhəsiz və şübhəli atribusiyaları olan, eləcə də bir müddət Vermeerə aid edilən rəsmlər haqqında məlumatlar var. Əsərlər xronoloji ardıcıllıqla paylanır. Vermeerin bir çox rəsmləri müxtəlif adlarla tanınır və alternativ adlar da aşağıda qeyd olunmuşdur. Yaradılma illəri əsərlərin əksəriyyəti üçün yalnız təxminlərdir və mənbələr çox vaxt fərqli, lakin bir-birinə yaxın təxminlər verir.

Siyahını tərtib etmək üçün əsas mənbə 2017-ci ildə Karl Schütz tərəfindən nəşr olunmuş Vermeerin 37 rəsmindən ibarət "Tam əsərlər" kataloqudur.

### Yan Vermeerə məxsusluğu təsdiqlənmiş rəsm əsərləri

### Mübahisəli rəsmlər

### Yan Vermeerə aidiyyatı təsdiqlənməmiş rəsmlər

### İtmiş əsərləri
Tarixi sənədlərdə Yan Vermeerin bir sıra digər rəsmlərinin ya məhv edildiyi, ya itirildiyi, ya da səhvən digər rəssamların əsərləri kimi qələmə verildiyi göstərilir. Vermeerin itirilmiş həmin əsərlərinin siyahısında bunlar ola bilər:

* avtoportret
* əllərini yuyan bir adamın rəsmi
* ikinci bir küçə mənzərəsi (birincisi *Kiçik küçə* olmuşdur.)
* *Qəbirə ziyarət* – bəlkə də, İncilə
* Yupiter də daxil olmaqla bir mifoloji rəsm
* "Vermeerin üzü" olaraq təsvir edilən nisbətən erkən bir rəsm

## Vermeerin rəsmlərinin saxlandığı kolleksiyalar
Yan Vermeerin rəsmləri səkkiz ölkənin muzeylərindədir:

# Avstriya
# Böyük Britaniya (İngiltərə və Şotlandiya)
# Almaniya
# İrlandiya
# Niderland
# ABŞ
# Fransa
# Yaponiya

Ustadın ən çox rəsm əsəri ABŞ muzey kolleksiyalarında cəmlənib: 5 əsər Metropolitan İncəsənət Muzeyində, 4 əsər Vaşinqton Milli İncəsənət Qalereyasında, 3 əsər Nyu-Yorkdakı Frik Kolleksiyasında saxlanılır, bir əsər isə Bostonda İzabella Stüart Qardner muzeyinin kolleksiyasına aid idi (Rəsm 1990-cı ildə oğurlanıb və hələ də tapılmayıb.) və biri şəxsi kolleksiyadadır (cəmi 14 əsər).

Rəssamın vətəni Niderlandda onun rəsmləri Reyksmüzyem (4 əsər) və Mavritşeys Kral Qalereyasının (3 əsər) kolleksiyasına daxildir.

## Həmçinin bax
* Yan Vermeer
* Holland incəsənəti

## İstinadlar